Marcel Ciolacu, din nou cu banii la vedere. Cum a fost surprins șeful PSD. .
Marcel Ciolacu, șeful PSD, din nou cu banii la vedere. Ciolacu a scos mai multe bancnote din buzunarul de la piept. Liderul PSD a mai fost în centrul atenției și în urmă cu 3 luni. În martie, lui Ciolacu i-au ieșit bancnotele din sacou la o conferință. M. Ciolacu, în martie: Am primit mai multe portofele de la prieteni.
Leii șefului PSD Ciolacu nu vor deloc să stea în buzunar. La urma urmei, nu degeaba se numesc LEI. Ciolacu a oferit încă un moment puternic comentat pe rețelele sociale, după ce a fost surprins de camerele de luat vederi cu banii pe afară. S-a întâmplat în plenul Parlamentului. Ciolacu a prins banii care i-au ieșit din buzunar și i-a pus la loc.În martie, după ce a vorbit secunde bune în timpul unei conferințe de presă cu banii ieșiți din sacou, Ciolacu spunea că a primit mai multe portofele cadou. Pare că le-a pus la sertar. Mai spunea că el nu umblă cu cash, ci doar cu două-trei sute de lei în buzunar."Uite, asta înseamnă transparență. (…) Am primit de la prieteni foarte multe portofele cadou. Rar se întâmplă să am mai mult de 200 – 300 de lei în buzunar“, spunea Marcel Ciolacu. Colegul de partid al lui Ciolacu, Tudose, fost premier, a iscat și el discuții după ce a spus în 2017 că preferă să-și țină toți banii cash, ca să nu plătească comisioane băncilor.